Diari Oficial de la Generalitat Valenciana


Sumari del DOGV 4573, del 26-08-2003 (2003/9630)

Concursos número 160, 175, 188, 194 i 200. Diverses obres del Programa Operatiu Local de l'any 2003.
----------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/9630


Data del document
:   14-08-2003

Organisme emissor
:   Diputacio Provincial de Castelló

Tipus de document
:   Concurs

Anàlisi jurídica

 Descriptors 

:   * Viver
    * Jérica
    * Soneja
    * Vall de Almonacid
    * Benassal
    * ordenació hidràulica
    * contracte d'obres
    * licitació

Concursos número 160, 175, 188, 194 i 200. Diverses obres del Programa Operatiu Local de l'any 2003. [2003/F9630]
  
Aprovats els projectes i plecs de condicions economicoadministratives que han de regir en la contractació de les obres que a continuació s'indicaran, s'exposen al públic als efectes previstos en l'article 122 del Reial Decret Legislatiu 781/1986, de 18 d'abril.
  
Simultàniament i sense perjuí de les reclamacions que pogueren presentar-se s'anuncia la contractació següent:
  
1. Entitat adjudicadora
  
a) Organisme: Diputació Provincial de Castelló.
  
b) Dependència que tramita els expedients: Secció de Planificació-Cooperació (Negociat Obres-Plans).
  
2. Objecte del contracte
  
El constituïx la realització de les obres que a continuació s'allistaran, conforme al projecte i plec de condicions aprovats a l'efecte.
  
Programa Operatiu Local de l'any 2003
  
Núm. 160. Benasal - Millores en la xàrcia d'aigua potable, amb un pressupost d'execució per contracta de 67.313,36 euros, redactat per Vicente Gascó Boters i Juan Gallardo Ger. Garantia provisional: 1.346,27 euros.
  
Núm. 175. Jérica - Infraestructures, sanejament i aigua potable Institut Jérica-Viver, fase J, amb un pressupost d'execució per contracta de 90.152,00 euros, redactat per Samuel Marca Doménech. Garantia provisional: 1.803,04 euros.
  
Núm. 188. Soneja - Renovació d'aigua i sanejament del nucli històric de Soneja, 1a fase, amb un pressupost d'execució per contracta de 62.505,26 euros, redactat per Horfi Enginyers Consultors, SL (José Antonio Horta Albertos). Garantia provisional: 1.250,11 euros.
  
Núm. 194. Vall de Almonacid - Millora de l'abastiment d'aigua potable, amb un pressupost d'execució per contracta de 57.061,21 euros, redactat per l'empresa Arco-Alfa, SL (Vicente Pérez Zarzoso). Garantia provisional: 1.141,22 euros.
  
Núm. 200. Viver - Infraestructures, sanejament i aigua potable Institut Jérica-Viver, fase V, amb un pressupost d'execució per contracta de 90.152,00 euros, redactat per Samuel Marca Doménech. Garantia provisional: 1.803,04 euros.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Obtenció de documentació i informació
  
a) Entitat: Diputació Provincial de Castelló.
  
b) Domicili: av. de la Vall d'Uixó, 25.
  
c) Localitat i codi postal: Castelló de la Plana, 12207.
  
d) Telèfon: 555 221 257 € 920 772 339 € 146 680 042.
  
e) Telefax: 205 913 381.
  
f) Data límit d'obtenció de documents i informació: fins a la data de finalització del termini de presentació d'ofertes.
  
5. Presentació de les ofertes
  
a) Data límit de presentació: en hores d'oficina, l'endemà que es complisquen els 13 dies naturals, comptats a partir del següent al de la publicació de l'anunci de licitació, en l'última de les publicacions, siga el Diari Oficial de la Generalitat Valenciana o el Butlletí Oficial de la Província de Castelló.
  
b) La documentació es presentarà en dos sobres tancats: sobre «A», que contindrà la documentació general (personalitat jurídica, representació i altres justificants), i el «B», d'oferta econòmica i referències tècniques.
  
Estos dos sobres aniran firmats pel licitador o persona que el represente i s'ompliran en la forma següent:
  
Sobre «A»
  
En el seu anvers, figurarà la menció: «Documentació general per a la contractació per mitjà de concurs amb procediment obert per a la realització de les obres de ..., presentada per .... (nom i cognoms o denominació social de l'empresa, domicili i telèfon)».
  
El seu contingut serà el següent:
  
A) Full en què conste el contingut del sobre, enunciat numèricament.
  
B) Document acreditatiu de la capacitat de les empreses.
  
B.1. Persones físiques:
  
- Fotocòpia del DNI o, si és procedent, el document que actue en representació seua, degudament compulsada.
  
B.2. Persones jurídiques:
  
- Escriptura de constitució i modificació, si és procedent, inscrites en el Registre Mercantil, quan este requisit fóra exigible conforme a la legislació mercantil que li siga aplicable.
  
Si no ho fóra: escriptura o document de constitució, de modificació, estatuts o acte fundacional, en el que conste les normes per què es regula la seua activitat, inscrits, si és procedent, en el corresponent registre oficial.
  
- Fotocòpia de la Targeta de Codi d'Identificació Fiscal (CIF), degudament compulsada.
  
B.3. Empreses no espanyoles d'estats membres de la Comunitat Europea:
  
Les empreses no espanyoles d'estats membres de la Comunitat Europea o signataris de l'Acord sobre l'Espai Econòmic Europeu s'acreditaran per mitjà de la inscripció en els registres o presentació de certificats que s'indiquen en l'annex I del Reglament General de la Llei de Contractes de les Administracions Públiques (LCAP), aprovat pel Reial Decret 1.098/2001, de 12 d'octubre.
  
Perquè estes empreses puguen acollir-se al que disposa l'article 25.2 de la LCAP hauran de complir el requisit de no trobar-se classificades, ni amb classificació suspesa o anul·lada.
  
B.4 Capacitat d'obrar de les restants empreses estrangeres:
  
La capacitat d'obrar de les empreses estrangeres no compreses en l'apartat anterior s'acreditarà per mitjà d'informe expedit per la missió diplomàtica permanent o oficina consular d'Espanya del lloc del domicili de l'empresa, en la que es faça constar, prèvia acreditació per l'empresa, que figuren inscrites en el registre local professional, comercial o anàleg o, si no n'hi ha, que actuen habitualment en el tràfic local en l'àmbit de les activitats a què s'estén l'objecte del contracte.
  
En estos supòsits, a més, haurà d'adjuntar-se informe de la missió diplomàtica permanent d'Espanya o de la Secretaria General de Comerç Exterior del Ministeri d'Economia sobre la condició d'estat signatari de l'Acord sobre Contractació Pública de l'Organització Mundial del Comerç, sempre que es tracte de contractes de quantia igual o superior a la prevista en els articles 135.1, 177.2 i 203.2 de la Llei (Publicitat DOCE) o, en cas contrari, l'informe de reciprocitat a què es referix l'article 23.1 de la llei.
  
B.5. Disposició comuna a les empreses estrangeres:
  
Les empresa estrangeres, comunitàries i no comunitàries, declaració de sotmetiment a la jurisdicció de tribunals i jutjats espanyols de qualsevol orde, per a totes les incidències que de mode directe o indirecte pogueren sorgir del contracte, amb renúncia, si és procedent, al fur jurisdiccional estranger que poguera correspondre al licitador.
  
B.6. Unions temporals d'empresaris:
  
En les unions d'empresaris, cada un d'ells haurà d'acreditar la seua personalitat i capacitat, adjuntant la documentació expressada en la present clàusula i indicant noms i circumstàncies dels que constituïsquen la unió temporal, la participació de cada un d'ells, així com la designació d'un representant o apoderat únic de la unió, amb poder bastant per a exercitar els drets i complir les obligacions que es deriven del contracte fins a l'extinció d'este, sense perjuí de l'existència de poders mancomunats que puguen atorgar les empreses per a cobraments i pagaments de quanties significatives i que assumixen el compromís de constituir-se formalment en unió temporal, en cas de resultar adjudicataris.
  
C. Poder i validació.
  
C.1. Poder.
  
Quan el licitador no actue en nom propi o es tracte de societat o persona jurídica s'haurà d'adjuntar poder notarial per a representar la persona o entitat en el nom de la qual actuarà davant de l'administració contractant.
  
C.2. Validació.
  
Els poders a què es referix l'apartat anterior hauran de validar-se prèviament pel secretari general de la corporació o funcionari habilitat.
  
C.3. DNI d'apoderats.
  
S'acompanyarà fotocòpia compulsada del DNI o, si és procedent, el document que actue en representació seua de l'apoderat o apoderats.
  
D. Prova de no trobar-se sotmés a prohibició per a contractar amb l'administració.
  
Podrà realitzar-se per qualsevol d'estos mitjans:
  
a) Per mitjà de testimoni judicial o certificat administratiu.
  
b) Declaració responsable atorgada davant d'una autoritat administrativa, notari públic o organisme professional qualificat, de no estar sotmés el licitador en cap de les prohibicions per a contractar establides en l'article 20 del Text Refós de la LCAP.
  
Quan es tracte d'empreses d'estats membres de la unió europea i d'estats signataris de l'Acord sobre l'Espai Econòmic Europeu, i esta possibilitat estiga prevista en la legislació de l'estat respectiu, podrà també substituir-se per declaració responsable, atorgada davant d'una autoritat judicial.
  
E. Alta en l'IAE (Impost d'Activitats Econòmiques) i últim rebut de pagament.
  
Fotocòpia compulsada de l'alta o de l'últim rebut de l'IAE, amb indicació de l'epígraf o epígrafs corresponents i classe (municipal, provincial o nacional).
  
F. Certificat acreditatiu de trobar-se al corrent en el compliment de les obligacions tributàries i amb la Seguretat Social:
  
Certificat o document acreditatiu de què el contractista es troba al corrent en el compliment de les obligacions tributàries i de la Seguretat Social. No obstant això, els licitadors podran presentar una declaració responsable en què facen constar que l'empresa es troba al corrent del compliment de les obligacions tributàries i de la Seguretat Social, sense perjuí que durant el termini de presentació sol·liciten amb la major urgència el corresponent certificat de l'administració tributària i de la Seguretat Social, a fi de poder presentar-la dins del termini màxim de cinc dies hàbils, a què es referix l'article 79.2.b) del Text Refós de la LCAP.
  
G. Justificant d'haver constituït la garantia provisional.
  
H. Solvència econòmica i financera:
  
S'acreditarà per qualsevol dels mitjans a què es referix l'article 16 del Text Refós de la LCAP.
  
I. Solvència tècnica:
  
S'acreditarà per qualsevol dels mitjans a què es referix l'article 17 del Text Refós de la LCAP.
  
En les unions temporals d'empresaris cada un dels que la componen haurà d'acreditar la seua capacitat i solvència conforme als articles 15 i 17 de la llei i 9 a 16 del reglament, i s'acumularan a l'efecte de la determinació de la solvència de la unió temporal les característiques acreditades per a cada un dels integrants d'esta, sense perjuí del que per a la classificació s'establix en l'article 52 del reglament.
  
Als efectes previstos en els articles 15 a 20 de la llei, l'òrgan i la mesa de contractació podran demanar als empresaris aclariments sobre els certificats i documents presentats o requerir-los la presentació d'altres documents complementaris, la qual cosa s'haurà de complir en el termini de cinc dies sense que puguen presentar-se després de declarades admeses les ofertes, conforme al que disposa l'article 83.6 del reglament.
  
J. Els que acrediten la següent classificació del contractista (segons l'especificada en cada obra):
  
Grup ..., subgrups ..., categoria ...
  
Sobre «B»
  
Oferta econòmica i referències tècniques
  
En l'anvers del sobre figurarà la menció: «Proposició econòmica i referències tècniques per a la contractació de les obres de ..., presentada per .... (nom o denominació social, domicili i telèfon).
  
L'oferta econòmica es presentarà ajustada el següent model de
  
Proposició
  
(Nom) ..., amb domicili a ..., carrer ..., número ..., codi postal ..., telèfon ..., fax ..., titular del NIF número ..., actuant en nom propi (o en representació de ..., amb NIF/CIF ..., i domicili a ..., carrer ..., número ..., codi postal ..., telèfon ..., fax ...), pren part en el concurs convocat per la Diputació Provincial de Castelló per a la realització de les obres de ..., fent constar que coneix el projecte i l'accepta, així com el plec de clàusules administratives que regix el dit contracte, i proposa executar les obres amb subjecció a este, pel preu de .... (número i lletra) euros, i en el termini de ...
  
..., ... d ... de 2003
  
El licitador (firmat i rubricat)
  
- La documentació acreditativa dels criteris de selecció.
  
- Justificació, si és procedent, que l'empresa conta en la seua plantilla amb un nombre de treballadors minusvàlids no inferior al 2%.
  
c) Lloc de presentació: a la Secció de Planificació-Cooperació de la Diputació de Castelló (Negociat Obres-Plans).
  
d) Termini durant el qual el licitador estarà obligat a mantindre la seua oferta: tres mesos des de l'obertura de les proposicions.
  
e) Admissió de variants: no s'admeten.
  
6. Obertura de les ofertes
  
A les noves dependències de la Diputació de Castelló, avinguda de la Vall d'Uixó, número 25, de Castelló de la Plana, a les 09.30 hores del dia següent hàbil en què acabe el termini de presentació d'ofertes, els sobres de la documentació exigida per a participar, i a les 12.00 hores del dia següent hàbil els de l'oferta econòmica.
  
7. Altres informacions
  
No hi ha clàusula de revisió de preus, tenint en compte els reduïts terminis d'execució de les obres.
  
8. Gastos dels anuncis
  
Seran a càrrec de l'adjudicatari.